Mayi yia ḿkpáán mətǐŋ wóe ai tə́tə̄lə́ woe ńdɔ̄ fə mǎyi bǒm mə̄zíg ású dóe. 2Mayi wulu á zēn mim̀fúfúb: ńdɔ o ngásɔ̄ ábə ma ódén ? Á ndá dzama étē mayi tǒŋ zēn sósōō ai ǹnə́m ó nə́ təge ai atɔ́n. 3Mǎyǐ kig bəbə é dzóm yáwéan tɔ tsətsad. Mavíni eku ǹyə́bə́, yâyǐ kig sɔm ákələ́bə́ ábə ma. 4Ǹnə́m míńkɔ́d ó nə oyǎb ai ma, abé, mǎyǐ kig dɔ́ yəm. 5Ényɔ́ ā ndáman ébā bəvɔ̄g dzwé á məsoé, madib nyé ányu. Məbəbə məbún, ǹnə́m óngúgúán, ma sə́ kīg byá dzībi. 6Mís mámā mâbəbə bod bə́ áfidí yā ńnam, ḿbɔ̄ báyi ma tɔbɔ á mgbág. Ényɔ́ ā wulu á zēn mim̀fúfúb ényɔ́lɔ́ tě a yi bɔ ńsíé wáma. 7Ǎ yǐ kig tɔbɔ á ndá dzama, é mod a nə́ ákə̄ŋ á mədugán. Ǹkad miǹnǎl ā yǐ kig tə́bə̄ á mís máma. 8Kídí ésə madib anyu bəbə̂ bə́ bod bə́sə̄ yā ńnam, mə vaaga, á tísɔn Ǹtondôbə, bəbɔ bə́ ábé bə́sə.